
הכנסת השבע-עשרה






נוסח לא מתוקן

מושב שני
פרוטוקול מס'  130

מישיבת ועדת החוקה, חוק ומשפט

יום שני, י"ז בשבט התשס"ז (5 בפברואר 2007), שעה 11:30

סדר היום: 

צו העיריות (עבירות קנס) (תיקון), התשס"ז-2006 – כפר סבא

צו העיריות (עבירות קנס) (תיקון), התשס"ו-2006 – תל-אביב-יפו
נכחו:
חברי הוועדה: 

מנחם בן-ששון-היו"ר

מוזמנים:  

סמדר בן-נתן,עו"ד                  לשכת עורכי הדין

יפעת רווה,עו"ד                      משרד המשפטים

אורית מלמד,עו"ד                  הלשכה המשפטית, משרד הפנים

שלי וייל,עו"ד                         עיריית תל-אביב

רוני עמיר,עו"ד                       עיריית כפר-סבא

יועץ משפטי: איתמר גרפיש

מנהלת הוועדה: דורית ואג
רשמת פרלמנטרית: יפעת שפרכר

צו העיריות (עבירות קנס) (תיקון), התשס"ז-2006 – כפר סבא

צו העיריות (עבירות קנס) (תיקון מס'), התשס"ו-2006 – תל-אביב-יפו

היו"ר מנחם בן-ששון:

        צו עיריות (עבירות קנס). מדובר בעבירות קנס, באגרות, באישור צווים של שתי עיריות – עיריית כפר סבא ועיריית תל-אביב. 

איתמר גרפיש:

     אנחנו מאשרים את העבירות האלו כעבירות קנס. זה יוצר אכיפה מינהלית יעילה של העבירות האלו על ידי העיריות. נתחיל מתל-אביב. אנחנו מדברים על חוק העזר (שמירת הסדר והניקיון). נוסחה של העבירה החדשה בחוק העזר: לא יבעיר אדם אש בגן אלא במקומות ובתנאים שנקבעו לכך על ידי ראש העירייה בהודעה שתוצג בגן. אישור הקנס שהעירייה מבקשת לאשר בצו של שר הפנים הוא דרגה א', שזה 660 שקלים חדשים. לא היו לנו הערות לגבי גובה הקנס או נוסח ההצעה.  

היו"ר מנחם בן-ששון:

מי בעד?

ה צ ב ע ה

בעד – 1

נגד – 0

אושר

איתמר גרפיש:


הצו השני הוא חוק העזר של כפר סבא. אנחנו מתבקשים לאשר 4 עבירות מתוך חוק העזר העירוני של כפר סבא לעניין פיקוח על כלבים. עבירה ראשונה  סעיף 2(א) לעניין החזקת כלב שלא ניתן לגביו רשיון. הקנס המבוקש הוא דרגה א', שזה 660 שקלים חדשים. ההוראות שבצו הן הוראות שנועדו להתאים את זה להוראות החקיקה הראשית. אין הערות לעניין סעיף זה.

        העבירה השנייה היא 3(א), לגבי העניין של החזקת כלב במקום ציבורי. הנוסח של הצו נועד להתאים את עבירת הקנס להוראות המצויות בחקיקה ראשית ובתקנות. ההערה היחידה שהייתה לנו זה שבמקום זמם יבוא מחסום. עבירה נוספת שנמצאת בסעיף 3(ג) לעניין הטלת גללים במקום ציבורי. הוועדה בפעמים הקודמות אישרה קנס נמוך יותר של דרגה ב' ולא דרגה א, כמו שקיים במקומות אחרים. העירייה התנגדה, היא רוצה שזה יהיה 660. לשיקול דעת חברי הוועדה אם הם רוצים 660 או 430.

היו"ר מנחם בן-ששון:

        אני לא רוצה לשנות את זה.

איתמר גרפיש:

          סעיף 7(א) לעניין בעל כלב שסירבו ליתן לו רישיון אין הערות. 

היו"ר מנחם בן-ששון:

         מי בעד?

ה צ ב ע ה

בעד – 1

נגד  - 0

אושר

הישיבה ננעלה בשעה 11:35
